আজকের ”পরিবর্তন” প্রসঙ্গে আনজাম মাসুদ জানালেন,এবারের পরিবর্তনের পর্ব সাজানো হয়েছে রোজার গুরুত্ব, পবিত্রতা রক্ষা, সংযম প্রদর্শন, জাকাত দেওয়া, ঈদে যানবাহনে অতিরিক্ত যাত্রী তোলা, ইফতার নিয়ে বাড়াবাড়িসহ নানা অসংগতি নিয়ে। থাকছে একটি ভক্তিমূলক গান। জাহিদ বাশার পংকজের সংগীতায়োজনে গানটি গেয়েছেন এ সময়ের অন্যতম জনপ্রিয় শিল্পী শাহরিয়ার রাফাত। এছাড়া জাহিদ আকবরের কথায় সুজন আরিফের সুর-সংগীতে একটি নতুন গান গেয়েছেন বৃষ্টি মুৎসুদ্দি। এদিকে মাকে নিয়ে আসিফ ইকবালের লেখা ও শওকত আলী ইমনের সুর-সংগীতে ”ঐ আকাশের তারায়” শিরোনামের জনপ্রিয় গানটি গাইবেন রাশেদ।